Diari Oficial de la Generalitat Valenciana


Sumari del DOGV 9015, del 08-02-2021 (2021/1072)

RESOLUCIÓ de 4 de febrer de 2021, de la Direcció General de Formació Professional i Ensenyaments de Règim Especial, per la qual s'autoritza la matrícula condicionada a l'alumnat sense el requisit acadèmic d'accés, en els centres públics i privats amb ensenyaments esportius de règim especial i flexibilització horària autoritzada, en el grau mitjà de Tècnic Esportiu i grau superior de Tècnic Esportiu Superior, per al curs acadèmic 2020-2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9015

Data del DOGV
:   08-02-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/1072


Data del document
:   04-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de febrer de 2021, de la Direcció General de Formació Professional i Ensenyaments de Règim Especial, per la qual s'autoritza la matrícula condicionada a l'alumnat sense el requisit acadèmic d'accés, en els centres públics i privats amb ensenyaments esportius de règim especial i flexibilització horària autoritzada, en el grau mitjà de Tècnic Esportiu i grau superior de Tècnic Esportiu Superior, per al curs acadèmic 2020-2021. [2021/1072]  
  
  
Fonaments de dret   
El Decret 16/2020, de 5 de novembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19 i a l'empara de la declaració de l'estat d'alarma.  
La Resolució de 18 de desembre de 2020, de la Direcció General de Formació Professional i Ensenyaments de Règim Especial, per la qual es convoquen les proves, per a persones sense requisits acadèmics, d'accés als ensenyaments esportius de règim especial de grau mitjà i de grau superior, conduents a les titulacions oficials de Tècnic Esportiu i Tècnic Esportiu Superior (DOGV 8981, 22.12.2020).  
  
Considerant la Resolució de 19 de gener de 2021, de la Direcció General de Formació Professional i Ensenyaments de Règim Especial, per la qual s'ajornen les proves, per a persones sense requisits acadèmics, d'accés als ensenyaments esportius de règim especial de grau mitjà i de grau superior, conduents a les titulacions oficials de Tècnic Esportiu i Tècnic Esportiu Superior, previstes per al 25 de gener de 2021.  
Atesa la Resolució de 17 de desembre de 2020, de la Direcció General de Formació Professional i Ensenyaments de Règim Especial, per la qual es convoquen les proves extraordinàries d'accés de caràcter específic i es determina el calendari i el procediment d'admissió i matriculació, per a cursar determinades modalitats d'ensenyaments esportius de règim especial en els centres públics de la Comunitat Valenciana, durant el curs acadèmic 2020-2021.  
El Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, en l'article 9 diu: «La Direcció General de Formació Professional i Ensenyaments de Règim Especial exercirà les competències previstes en l'article 70 de la Llei del Consell, i assumeix les competències en matèria de formació professional en tots els seus àmbits, així com els ensenyaments de règim especial, a excepció dels ensenyaments artístics superiors.  
Entre altres tasques, té com a funció:  
a) L'ordenació i gestió de la formació professional i dels ensenyaments de règim especial.»  
Fent ús de les competències que em confereix el Decret 173/2020, de 30 d'octubre, del Consell, resolc:  
  
Primer  
Autoritzar, amb caràcter excepcional i exclusivament per al present curs 2020-2021, la matrícula condicionada a l'alumnat sense el requisit acadèmic d'accés, inscrit en la prova convocada per la Resolució de 19 de gener de 2021, en els centres públics i privats amb Ensenyaments Esportius de Règim Especial i flexibilització horària autoritzada, en el grau mitjà de Tècnic Esportiu i el grau superior de Tècnic Esportiu Superior, per al curs acadèmic 2020-2021.  
  
Segon  
Autoritzar, en les mateixes condicions, la inscripció i realització de la prova extraordinària d'accés de caràcter específic convocada per la Resolució de 17 de desembre de 2020, a l'alumnat sense el requisit acadèmic d'accés inscrit en la prova convocada per la Resolució de 19 de gener de 2021.  
  
Tercer  
L'alumnat inscrit en la prova per a persones sense requisits acadèmics, d'accés als ensenyaments esportius de règim especial de grau mitjà i grau superior, conduents a les titulacions oficials de Tècnic Esportiu i Tècnic Esportiu Superior, del dia 25 de gener de 2021, i no l'hagen poguda realitzar pel seu ajornament a causa de la crisi sanitària originada per la Covid-19, i amb la finalitat que no es veja perjudicat per aquesta circumstància, es podrà matricular en el centre i començar el curs, sota la condició de presentar la prova superada per a poder titular, en qualsevol dels casos abans de l'avaluació final ordinària.  
  
  
Quart  
El centre autoritzat es responsabilitzarà de la gestió i valoració d'aquesta matrícula condicionada, així com de comunicar a l'IES adscrit les circumstàncies excepcionals de la matrícula condicional i dels resultats dels alumnes una vegada que hagen realitzat la prova.  
  
Cinquena  
En els centres públics de titularitat de la GVA, aquesta matrícula condicionada comportarà el pagament del 50% de les taxes. En el moment que l'alumnat supere la prova i presente el certificat corresponent, realitzarà el pagament de la resta.  
En el cas de no-superació de la prova per a persones sense requisits acadèmics, d'accés als ensenyaments esportius de règim especial, l'alumne o l'alumna causarà baixa, i aquest supòsit no serà considerat motiu per a la sol·licitud de devolució de les taxes.  
  
Sisena  
La Inspecció d'Educació vetlarà pel compliment i aplicació de la normativa vigent en aquests ensenyaments per al curs acadèmic 2020-2021, en coordinació amb la Direcció General de Formació Professional i Ensenyaments de Règim Especial, d'acord amb el compliment del que estipula aquesta resolució.   
  
De conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que esgota la via administrativa, es pot interposar un recurs potestatiu de reposició, o bé plantejar directament un recurs contenciós administratiu dins dels terminis i davant l'òrgan que s'indica a continuació:   
a) El recurs de reposició s'ha d'interposar davant el conseller d'Educació, Cultura i Esport en el termini d'un mes a partir de l'endemà de ser publicada.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a partir de l'endemà de ser publicada.  
  
València, 4 de febrer de 2021.- El director general de Formació Professional i Ensenyaments de Règim Especial: Manuel Gomicia Giménez.